钦定古今图书集成/明伦汇编/官常典/第161卷 > 须句
## 钦定古今图书集成/明伦汇编/官常典/第161卷 > 须句

周封风姓之后，有须句国。

按《左传僖公二十一年》：“宋子鱼曰：任、宿、须句、颛臾，风
姓也，实司太皞与有济之祀。”

按《路史》：黄帝应代，有风后为之相，因八卦，说九宫，以
安营垒，次定万民之竁。黄帝灭蚩尤，徽猷多本于后。
尤北复以其轻，剿其馀于辋谷，人赖其利，遂世祀之，
是为金山之神。谡封其后于任，锡之己姓。黄帝之孙，
任己实归。其在唐虞俱有封土，书缺不见。夏后氏之
初，封之庖为姒姓。遾周之兴，武王复其后于宿，后有
密宿、须句、颛臾，邑于泲上，实典太昊之祀，以为《东蒙》
主。是以季氏将伐颛臾，而孔子伤之。须句后为邾所
并，鲁复取之。

〈注〉须句乃须朐，即郓也。僖公伐邾，取须句，须句盖灭于邾久矣。至是鲁取之，后复于邾迨。《文公七年》，鲁复伐邾而取之，遂为邑，犹冒昔名尔。云灭须句，须句子来奔，且云反其君，俱妄。预云“虽列国而削弱，为鲁私属”，尤非。

襄王十四年冬鲁伐邾取须句。

按《春秋》僖公二十二年。按《左传》二十一年，邾人灭
须句，须句子来奔，因成风也。成风为之言于公曰：“崇
明祀，保小寡，周礼也。蛮夷猾夏，周祸也。若封须句，是
崇皞济而修祀纾祸也。”二十二年春，伐邾，取须句，反
其君焉。秋，邾人以须句故出师。公卑邾，不设备而御
之。八月丁未，公及邾师战于升陉，我师败绩。邾人获
公胄，县诸鱼门。

襄王三十七年春三月甲戌，鲁取须句。

按《春秋文公七年》。按《左传》七年“春三月甲戌，取须
句寘，文公子焉。